Document ID: 32007D0852

ΑΠΌΦΑΣΗ ΤΗΣ ΕΠΙΤΡΟΠΉΣ
της 13ης Δεκεμβρίου 2007
για την τροποποίηση της απόφασης 2005/5/ΕΚ σχετικά με τις κοινοτικές συγκριτικές εξετάσεις και δοκιμές στους σπόρους προς σπορά και στο πολλαπλασιαστικό υλικό του είδους Asparagus officinalis σύμφωνα με την οδηγία 2002/55/ΕΚ του Συμβουλίου
[κοινοποιηθείσα υπό τον αριθμό Ε(2007) 6168]
(Κείμενο που παρουσιάζει ενδιαφέρον για τον ΕΟΧ)
(2007/852/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2002/55/ΕΚ του Συμβουλίου, της 13ης Ιουνίου 2002, περί εμπορίας σπόρων προς σπορά κηπευτικών (1), και ιδίως το άρθρο 43 παράγραφοι 3 και 5,
Εκτιμώντας τα ακόλουθα:
(1)
Η απόφαση 2005/5/ΕΚ της Επιτροπής, της 27ης Δεκεμβρίου 2004, για τον καθορισμό των ρυθμίσεων σχετικά με τις κοινοτικές συγκριτικές εξετάσεις και δοκιμές στους σπόρους προς σπορά και στο πολλαπλασιαστικό υλικό ορισμένων γεωργικών και κηπευτικών ειδών καθώς και της αμπέλου, δυνάμει των οδηγιών του Συμβουλίου 66/401/ΕΟΚ, 66/402/ΕΟΚ, 68/193/ΕΟΚ, 92/33/ΕΟΚ, 2002/54/ΕΚ, 2002/55/ΕΚ, 2002/56/ΕΚ και 2002/57/ΕΚ, για τα έτη από το 2005 έως το 2009 (2), καθορίζει τις ρυθμίσεις για τις συγκριτικές εξετάσεις και δοκιμές που πρέπει να πραγματοποιηθούν σύμφωνα με την οδηγία 2002/55/ΕΚ του Συμβουλίου όσον αφορά το είδος Asparagus officinalis από το 2005 έως το 2009.
(2)
Ο αρμόδιος φορέας για την πραγματοποίηση αυτών των εξετάσεων και δοκιμών ενημέρωσε την Επιτροπή ότι το έργο έχει προχωρήσει ταχύτερα από ό,τι αναμενόταν και ότι, λόγω της απρόσκοπτης ανάπτυξης των φυτών που παρατηρήθηκε κατά τα έτη 2005 έως 2007, αναμένει πλέον όλες οι σχετικές παρατηρήσεις που απαιτούνται από την πρόσκληση υποβολής προτάσεων, η οποία δημοσιεύτηκε στις 21 Ιουνίου 2004 (3), να ολοκληρωθούν έως το τέλος του 2008 αντί του 2009. Τόνισε επίσης ότι, ως αποτέλεσμα, το συνολικό επιλέξιμο κόστος θα είναι χαμηλότερο από ό,τι είχε θεωρηθεί αρχικά, ενώ το κόστος το 2008 θα είναι υψηλότερο.
(3)
Με βάση τα γεγονότα αυτά, ο αρμόδιος φορέας υπέβαλε πρόταση εκ νέου υπολογισμού του επιλέξιμου κόστους και της κοινοτικής συνεισφοράς.
(4)
Συνεπώς, οι επιλέξιμες δαπάνες και η κοινοτική συνεισφορά πρέπει να αναπροσαρμοστούν.
(5)
Συνεπώς, η απόφαση 2005/5/ΕΚ πρέπει να τροποποιηθεί ανάλογα.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2005/5/ΕΚ τροποποιείται ως εξής:
1.
Στο άρθρο 1 πρώτο εδάφιο, το έτος «2009» αντικαθίσταται από το «2008».
2.
Στο άρθρο 3 πρώτο εδάφιο, το έτος «2009» αντικαθίσταται από το «2008».
3.
Το παράρτημα τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 13 Δεκεμβρίου 2007.

Labels: 7
15
6